कमर्शियल वाहनों का शोरूम से ही होने लगा रजिस्ट्रेशन
शहर के सभी कमर्शियल वाहनों के शोरूम से वाहनों को बेचते वक्त ऑनलाइन एनरोलमेंट प्रोसेस होगा। परिवहन विभाग द्वारा जिले में यह व्यवस्था बुधवार से शुरू की गई। इसके तहत निजी वाहनों की ही तरह अब कमर्शियल वाहनों के लिए भी डीलर्स को ऑनलाइन रजिस्ट्रेशन प्रक्रिया पूरी करना होगी, जिसे वीआईडी कहते हैं।
परिवहन विभाग द्वारा करीब एक साल पहले निजी वाहनों के लिए शोरूम से ही ऑनलाइन रजिस्ट्रेशन की व्यवस्था शुरू की गई थी। आरटीओ डॉ. एमपी सिंह ने बताया मंगलवार से यह व्यवस्था जिले के सभी कमर्शियल वाहन डीलर्स के यहां भी शुरू कर दी गई है। इसके तहत अब इन डीलर्स को भी कमर्शियल वाहन बेचते वक्त वाहन मालिक और वाहन की पूरी जानकारी विभाग को ऑनलाइन लिंक पर दर्ज करना होगी। यहीं गाड़ी का टैक्स भी ऑनलाइन जमा होगा और नंबर की रिक्वेस्ट भी। इसके सात दिन में डीलर को गाड़ी और मालिक के मूल दस्तावेज रजिस्ट्रेशन के लिए आरटीओ ऑफिस भेजना होंगे, जिनके आधार पर गाड़ी का रजिस्ट्रेशन किया जाएगा।
hin_Deva hin_Deva hin_Deva